**Mohammed Ali Beshr** (juga dieja, **Bishr**; lahir pada 14 Februari 1951) ialah seorang ahli politik Mesir dan bekas Menteri Negara bagi Pembangunan Tempatan dari 5 Januari hingga 4 Julai 2013. Beliau merupakan salah seorang anggota Parti Kebebasan dan Keadilan yang berkhidmat dalam Kabinet Qandil era kepresidenan Mohamed Morsi. Beliau merupakan seorang tokoh penting dalam Ikhwan al-Muslimin di Mesir.

Kehidupan awal dan pendidikan
-----------------------------

Mohammed Ali dilahirkan di Kafr al-Mensha, Quesna, Wilayah Menoufia di Egypt, pada 14 Februari 1951. Beliau memegang ijazah sarjana muda kejuruteraan yang diperoleh dari Universiti Menoufia pada 1974. Beliau juga memperoleh ijazah sarkana kejuruteraan kuasa dari Universiti Shibin Al Koum Menoufia pada 1979 dan ijazah doktor falsafah dari Colorado State University pada 1984.

Kerjaya
-------

Mohammed Ali ialah seorang ahli akademik. Beliau bekerja di Universiti Menoufia dan Universiti Shibin Al Koum Menoufia. Beliau menyertai Ikhwan al-Muslimin pada 1979, dan menjadi ketua lajnah (jawatankuasa) hal ehwal pelajar, lajnah profesional dan lajnah pembangunan pentadbiran bagi pertubuhan tersebut. Kemudiannya, beliau menjadi anggota majlis syura Ikhwan Al-Muslimin dan salah seorang pemimpin kumpulan tersebut. Mohammed Ali juga merupakan anggota jabatan pimpinan Ikhwan al-Muslimin sehingga 2008.

Dari tahun 1990 hingga 1995, Mohammed Ali berkhidmat sebagai anggota parlimen bagi daerah pertama Menoufia. Beliau juga merupakan anggota Dewan Perlembagaan Mesir pada 2012, yang bertanggungjawab merangka perlembagaan Mesir yang baharu. Pada Julai 2012, Mohammed Ali dinamakan sebagai timbalan pelapor jawatankuasa pemerintah bagi Dewan Perlembagaan tersebut. Pada 4 September 2012, Mohammed Ali dilantik sebagai Gabenor Menoufia.

Beliau dilantik menjadi Menteri Negara bagi Pembangunan Tempatan dalam rombakan kabinet yang diketuai Perdana Menteri Hesham Qandil pada 5 Januari 2013. Beliau menggantikan tempat Ahmed Abdeen yang sebelum ini menjadi menteri. Mohammed Ali ialah salah seorang daripada lapan anggota FJP yang berkhidmat dalam kabinet selepas rombakan tersebut. Beliau dan menteri FJP yang lain meletak jawatan pada 4 Julai 2013 berikutan rampasan kuasa yang berlaku di Mesir ketika itu. Tempohnya secara rasmi berakhir pada 17 Julai 2013 apabila pemerintahan sementara telah dibentuk.

Penahanan
---------

Mohammed Ali pernah ditahan oleh tentera Mesir pada 1999. Selepas dibicara di mahkamah tentera, beliau dijatuhkan hukuman tiga tahun penjara disebabkan menjadi anggota Ikhwan al-Muslimin. Beliau dibebaskan pada 8 Oktober 2002. Pada 2006, he ditahan sekali lagi bersama-sama empat puluh penyokong Ikhwan disebabkan alsan yang sama.

Kehidupan peribadi
------------------

Mohammed Ali telah berkahwin dan mempunyai tiga orang anak.

Rujukan
-------

1. 1 2 3  Mahmoud Fouly (6 Januari 2013). "Egypt's 10-minister cabinet reshuffle meets with opposition dissatisfaction". *Xinhua*. Cairo. Diarkibkan daripada yang asal pada 27 November 2013. Dicapai pada 3 Februari 2013.
2. 1 2 3  "Profiles of Some of MB Members Referred to Militarily Courts". Ikhwan Mısr. 11 February 2007. Diarkibkan daripada yang asal pada 21 February 2013. Dicapai pada 3 February 2013.
3. 1 2 3 4 5 6  "Dr. Mohamed Ali Bishr, Life Full of Achievements". *Ikhwan Web*. 14 January 2007. Dicapai pada 3 February 2013.
4. ↑  Mohamed Hossam Eddin (8 June 2012). "Sunday's papers: A little more Shater with your Morsy?". *Egypt Independent*. Dicapai pada 3 February 2013.
5. ↑  Eric Trager; Katie Kiraly; Cooper Klose; Eliot Calhoun (September 2012). "Who's Who in Egypt's Muslim Brotherhood". The Washington Institute. Dicapai pada 3 February 2013.
6. 1 2  Khalil Al Anani (3 June 2008). "The Muslim Brotherhood's Internal Elections". *Daily News Egypt*. Dicapai pada 3 February 2013.
7. 1 2 3  Mohamed Abdel Baky (6–12 September 2012). "Meet the new governors". *Al Ahram Weekly*. **1113**. Diarkibkan daripada yang asal pada 6 November 2012.
8. ↑  "Constituent Assembly". *Egypt State Information Service*. Dicapai pada 3 February 2013.
9. ↑  Ahmed Almasry (2 July 2012). "Constituent Assembly committee heads named, Islamists dominate". *Egypt Independent*. Almasry Alyoum. Dicapai pada 3 February 2013.
10. ↑  "President Morsi Appoints Ten New Provincial Governors Across Egypt". *Ikhwan Web*. 5 September 2012. Dicapai pada 3 February 2013.
11. ↑  Eric Tragger (22 January 2013). "What Every American Should Know About Egypt's Muslim Brotherhood – Lecture". *Eurasia Review*. Foreign Policy Research Institute. Diarkibkan daripada yang asal pada 24 January 2013. Dicapai pada 3 February 2013.
12. ↑  "Egypt's new ministers sworn in". *Xinhua*. Cairo. 6 January 2013. Dicapai pada 3 February 2013.
13. ↑  "Egypt Brotherhood ministers present official resignations". *Ahram Online*. 4 July 2013. Dicapai pada 18 July 2013.
14. ↑  Abigail Hauslohner (16 July 2013). "Interim Egyptian cabinet sworn in". *The Washington Post*. Cairo. Dicapai pada 16 July 2013.
15. ↑  "Ministerial portfolios". *Weekly Ahram*. 9 Januari 2013. Diarkibkan daripada yang asal pada 11 Januari 2013. Dicapai pada 3 Februari 2013.